Mir läbe uf Facebook, aber misstraue Google. Sinn so individuell wien e Wildsau im Rudel. Vyyl hänn Bei wien e Pudel, aber gseehn sich als Giraff. Sogar dr  Spatz uf dim Dach twitteret us sim Kaff. Es ruscht im Blätterwald, es bloost e kalti Bise. Uff sie isch halt Verlass, die gueti alti Krise. Wälder wärde grodet bis dr Hang erodiert. Und die schöni heili Wält mit eim Knall explodiert. Papier wird nümm bruucht und im Gang deponiert. Zwei Clicks - hesch dr ganz Teggscht kopiert. Vyyl Wüsse gits wohl bald nur no elektronisch. Doch wo d Weisheit unterkunnt, weiss mr laider nonig. Wär-y bi? Frog mi nid! Mi Ego wird zur Fratze. Deformiert und verzerrt mit em  Bildschirm verwachse. Ych schrey in Wald, hoff s kunnt öppis zrugg. Doch dr Wald isch wägg…fertig, Schluss.